open-index/open-wikipedia-markdown huggingface dataset:
Rauno Alatalo

**Rauno Veli Alatalo** (10. lokakuuta 1952 Oulujoki – 9. marraskuuta 2012 Laukaa) oli suomalainen biologi ja professori. Hän toimi Jyväskylän yliopiston biologian professorina 1994–2009 opetus- ja tutkimusalanaan ekologia ja ympäristönhoito. Biologina hänen erityisalansa oli lintutiede.

## Elämä ja ura

Alatalo valmistui ylioppilaaksi Tuiran yhteiskoulusta Oulussa vuonna 1971. 

Alatalon intohimo luontoon heräsi murrosikäisenä lintuja tarkkaillessa. Hän opiskeli biologiaa Oulun yliopistossa, missä hän suoritti filosofian kandidaatin (1977) ja lisensiaatin tutkinnot (1978). Jatko-opintoja hän teki Uppsalan yliopistossa, ja väitteli siellä filosofian tohtoriksi 1980. Väitöstyö käsitteli pohjoisten metsien lintuyhteisöjä.

Alatalo asui Uppsalassa seitsemän vuotta. Hän tuli töihin Jyväskylän yliopistoon, jossa hän toimi akatemian nuorempana ja vanhempana tutkijana, yliassistenttina sekä professorina. Vuonna 1994 hänet nimitettiin yliopiston bio- ja ympäristötieteiden professoriksi, ja 1997 hän sai viisivuotisen akatemiaprofessoriuden. Alatalo johti 2000–2005 Suomen Akatemian nimeämää Evoluutioekologian huippututkimusyksikköä. Akatemiakauden jälkeen hän työskenteli jälleen yliopiston ekologia- ja evoluutiobiologian osaston professorina, josta virasta jäi eläkkeelle 1.7.2009. Alatalo kuoli 9.11.2012 Laukaassa pitkän sairauden jälkeen.

Alatalolla on kolme lasta.

## Tutkijana

Alatalo oli perehtynyt eläinten pariutumismenestykseen ja pariutumisevoluutioon. Tutkimuslajeina ovat olleet muun muassa kirjosieppo ja teeri sekä rummuttava juoksuhämähäkkilaji *Hygrolycosa rubrofasciata*. Tiais- ja kirjosieppotutkimuksia varten Alatalon tutkimusryhmä asetti sadoittain linnunpönttöjä ympäri Konneveden metsiä.

Professorina hän ohjasi lukuisia opinnäytteitä, jotka on julkaistu arvostetuissa tieteellisissä sarjoissa. Professoriliitto valitsi Alatalon Vuoden professoriksi 2001.

## Luottamustoimet

Alatalo toimi useissa luottamustehtävissä, muun muassa pohjoismaisen ornitologisen liiton (SOU) puheenjohtajana 1991–1993, Behavioral Ecologyn toimitusneuvoston jäsenenä 1995–2000, eurooppalaisen evoluutiobiologian järjestön (ESEB) valtuuskunnan jäsenenä vuodesta 1999 alkaen, sekä brittiläisen eläinten käyttäytymistutkimusjärjestön (ASAB) valtuuskunnan jäsenenä vuoden 2002 alusta.

## Lähteet
* Mari Heikkilä (toim.): *Sattumaa, haperotatteja ja keltainen syklotroni. Aikalaistarinoita Jyväskylän yliopiston matemaattis-luonnontieteellisen tiedekunnan 50-vuotiselta taipaleelta.* Jyväskylän yliopisto, 2015. .

### Muut lähteet
* Tutkijasivu (Jyväskylän yliopisto)
* Acatiimi 1/02

### Viitteet
KNM Trondheim (F302)

**KNM Trondheim** (runkonumero F302) oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1966 vuoden 2006 kesäkuuhun.

## Valmistus

Alus tilattiin 1960 Hortenin laivastontelakalta, missä köli laskettiin 1963. Se laskettiin vesille 4. syyskuuta 1964 ja valmistui 2. kesäkuuta 1966.

## Palvelus
Alus modernisoitiin 1987-1990, jolloin alukselle asennettiin suojasoihdunheittimet, Spherion TSM-2633 kaikuluotain, MSI 3000 tiedonsiirtojärjestelmä sekä 76 millimetrin ilmatorjuntatykki korvattiin Boforsin 40 mm/L70 ilmatorjuntatykillä. Vuosina 1996-1997 alukselle asennettiin Link 11 ja 14 tietoliikennejärjestelmät, GPS ja Plesseyn AWS-9 tutka.

Alus osallistui syksyllä 2002 ja vuonna 2005 Naton terrorismin vastaiseen operaatio Active Endeavouriin, jossa seurattiin Välimeren merenkulkua.

*Trondheim* ajoi 17. maaliskuuta 2006 Linesfjordenissa karille navigointivirheen seurauksena. Alus ei vaurioitunut pahoin, mutta Norjan rannikkovartioston vartiolaiva *[[KV Tromsö]]* saattoi aluksen Haakonsverniin. Kuivatelakalla aluksen vauriot tutkittiin, jolloin todettiin toisen potkurinakselin, kaikuluotaimen kuvun sekä rungon vaurioituminen. Aluksi näytti siltä, että alus poistettaisiin ennen aikaisesti palveluksesta. Lopulta päätettiin rungon ja akseliston vauriot korjata ja ainoastaan kaikuluotain jäi käyttökelvottomaksi.

Andøyan ampuma-alueella Norjan laivasto teki 4. kesäkuuta 2013 Naval Strike Missilen toisen koeammunnan, jossa  korvetti *KNM Steil* laukaisi ohjuksen maalina olleeseen *Trondheimiin*. Ampumakokeessa testattiin ohjuksen osumista ennalta määritettyyn maalipisteeseen, joka oli komentosilta. Samalla testattiin ennaltaohjelmoitua PIMPF-sytytintä sekä MBDA TDW 120 kilogramman taistelukärjen leimahduksen ja sirpaloitumisen tuhovaikutusta.

## Lähteet
*
*

### Viitteet
KNM Narvik

**KNM Narvik** (viirinumero F304) oli Norjan laivaston Oslo-luokan fregatti, joka tilattiin 1960. Alus oli palveluksessa vuodesta 1966 vuoteen 1998. Alus on ollut vuodesta 2008 esillä merimuseossa Hortenissa.

## Valmistus

Alus tilattiin 1960 Hortenin laivastontelakalta, missä köli laskettiin 1964. Alus laskettiin vesille 8. tammikuuta 1965 ja valmistui 30. marraskuuta 1966.

## Palvelus
Alus modernisoitiin 1987–1990, jolloin alukselle asennettiin suojasoihdunheittimet, Spherion TSM-2633-kaikuluotain, NFT MSI-3100 -tiedonsiirtojärjestelmä sekä 76 millimetrin ilmatorjuntatykki korvattiin Boforsin 40 mm/L70 ilmatorjuntatykillä. Vuosina 1996-1997 alukselle asennettiin Link 11- ja 14-tietoliikennejärjestelmät, GPS ja Plesseyn AWS-9-tutka.

Alus osallistui kaikkiaan yli 60 purjehdukseen Pohjois-Norjaan, joihin sisältyy 12 vierailuta Huippuvuorilla. Se osallistui 19 kertaa Naton Atlantille sijoitettun pysyvään laivasto-osastoon (). Kylmän sodan päätyttyä alus osallistui vuosina 1994 ja 1995 Adrianmerellä entisen Jugoslavian alueen aseiden vientikiellon valvontaan operaatio Sharp Guardissa. Terrorismin vastaiseen sotaan alus osallistui 2001, 2002 ja 2004 Välimerellä operaatio Active Endeavourissa, jossa seurattiin Välimeren alueen merenkulkua.

Alus siirrettiin kesällä 2007 telakalle ennen kuin se sijoitettiin Norjan merimuseoon kesällä 2008.

## Lähteet
*

### Viitteet
Nokkakuninkaat

**Nokkakuninkaat** (Rhinochimaeridae) on koppapäisiin kuuluva rustokalojen heimo. Nokkakuningaslajit elävät ympäri maailman lämpimissä tai lauhkeissa vesissä.

## Lajit
Nykyiset nokkakuninkaat jaetaan kolmeen sukuun ja kahdeksaan lajiin, joita ovat muiden muassa nokkakuningas (*Harriotta raleighana*), naskalinokkakuningas (*Harriotta haeckeli*), karibiannokkakuningas (*Neoharriotta carri*), atlantinnokkakuningas (*Rhinochimaera atlantica*) ja idännokkakuningas (*Rhinochimaera pacifica*).

Nokkakuninkaisiin kuuluvien *Amylodon*- ja *Elasmodus*-sukujen fossiileista varhaisimmat on ajoitettu jurakaudelle.

## Levinneisyys
Nokkakuninkaita elää paikoittain Atlantin, Intian ja Tyynen valtameren alueilla. Ne ovat syvissä vesissä eläviä kaloja, joita tavataan 200&ndash;2&nbsp;600 metrin syvyydessä.

## Anatomia
Nokkakuninkaiden selvin tuntomerkki on pitkä ja terävä (muttei kova) nokkamainen kuono. Nokassa on tuntoelimiä, joilla kalat etsivät ruokaa ja tunnistavat parittelukumppanin. Koirailla on päässä elin, jolla ne tarttuvat naaraisiin paritellessaan. Nokkakuninkaiden etummainen selkäevä on korkea ja sen etureunassa on myrkyllinen piikki. Taempi selkäevä on matala ja pitkä. Rintaevät ovat suuret ja niitä käytetään uimiseen. *Neoharriotta*-suvun lajeilla peräevä ja pyrstöevä ovat erilliset, muilla yhtenäiset.

Suussa on hampaina luulevyt. Levyt ovat paksut *Harriotta*- ja *Neoharriotta*-sukujen lajeilla ja ohuemmat *Rhinochimaera*-suvussa. Nokkakuninkaat syövät pieniä kaloja ja selkärangattomia eläimiä.

Nokkakuningaslajit kasvavat 65–140 senttimetrin pituisiksi ja ovat yleensä ruskeita. Nokkakuninkaiden munakotelo on päärynänmuotoinen ja noin 15&nbsp;cm pitkä.

## Lähteet
Avellan

**Avellan** tai **Avellán** voi viitata seuraaviin:

## Sukunimi

* Anne Avellan (s. 1962), suomalainen koripalloilija
* Carl Adam Avellan, myöh. *Carl Adam Adlerstjerna* (1776–1857), Suomen senaatin oikeusosaston jäsen, Vaasan hovioikeuden presidentti
* Carl Axel Avellan (1835–1897), suomalainen Venäjän armeijan kenraalimajuri
* Carl Gustaf Avellan (1886–1928), suomalainen tilanomistaja, sai julkisuutta ympäröityään Espoossa Lahnuksen kansakoulun piikkilanka-aidalla
* Christian Avellan (1778–1848), suomalainen tuomari ja virkamies, joka toimi tullihallituksen ylijohtajana
* Edvin Avellan (1830–1912), suomalainen valtiopäivämies, kääntäjä ja kirjailija
* Essi Avellan (s. 1975), suomalainen viiniasiantuntija
* Frans Vilhelm Avellan (1813–1878), suomalainen lääkäri ja professori
* Gustaf Avellan (1822–1907), suomalainen tuomari, virkamies, varatuomari ja valtioneuvos
* Gustaf Adolf Avellan (1785–1859), suomalainen kielentutkija ja kääntäjä
* Heidi Avellan (s. 1961), Ruotsissa asuva suomalaissyntyinen toimittaja
* Henrik Avellan (1902–1991), suomalainen viisiottelija
* Herman Avellan (1820–1912), suomalainen kamarineuvos ja kirjailija
* Herman Wilhelm Avellan (1912–1980), suomalainen lääkäri ja kirjailija
* Hjalmar Avellan (1872–1919), suomalainen hammaslääkäri ja hammaslääketieteen opettaja
* Jari Avellan (s. 1981), suomalainen jääpalloilija
* Johan Henrik Avellan (1783–1832), suomalainen filosofi ja Turun akatemian professori
* Juhani Avellan (1945–2004), suomalainen painonnostaja
* Kaarola Avellan (1853–1930), suomalainen näyttelijä ja puhe- ja näyttämötaiteen opettaja
* Lars Avellan (s. 1948), suomalainen keihäänheittäjä
* Mikael Avellan (1736–1807), suomalainen kirkkoherra ja valtiopäivämies.
* Niilo J. Avellan (1868–1938), suomalainen opettaja ja paikallishistorian tutkija
* Nils Avellan (1749–1780), suomalainen anatomian, kirurgian ja lapsenpäästöopin professori
* Teodor Avellan (1839–1916), suomalaissyntyinen Venäjän laivaston amiraali
* Viivi Avellán (s. 1977), suomalainen toimittaja ja juonto- ja toimitusalan yrittäjä
* Elisabeth Löfgren, o.s. Avellan (1851–1931), suomalainen toimittaja ja naisasianainen

## Muita

* Avellan, Somerolla sijaitsevan Kimalan kartanon toisesta puoliskosta käytetty nimitys omistajasuvun nimen mukaan
Heinola (täsmennyssivu)

**Heinola** voi tarkoittaa seuraavia:

## Paikkoja

* Heinola, kaupunki Päijät-Hämeessä
* Heinolan maalaiskunta, entinen kunta Päijät-Hämeessä
* Heinolan rautatieasema, rautatieasema Heinolassa
* Heinola, pienalue Kokkolassa

## Henkilöitä

* Antti Heinola (s. 1973), suomalainen jalkapalloilija
* Melina Heinola, *Melina Marras* (s. 1989), suomalainen kauhukirjailija
* Seppo Heinola (s. 1944), suomalainen näyttelijä, teatteriohjaaja ja numerologi
* Ville Heinola (s. 2001), suomalainen jääkiekkoilija.

## Muuta

* Heinola-Instituutti, ammattioppilaitos
Tiffany

**Tiffany** voi tarkoittaa seuraavia:

* Tiffany, naisen etunimi
* Tiffany & Co. eli *Tiffany's*, yhdysvaltalainen koru- ja kultasepänliikekonserni
* Tiffany-timantti, Etelä-Afrikasta vuonna 1875 löydetty timantti
* tiffanylasi eli *Favrile-lasi*, Louis Comfort Tiffanyn kehittämä, metalleja sisältävä lasimassa
* tiffany, kissarotu

## Sukunimi
*Tiffany-suvun edustajia:
**Charles Lewis Tiffany (1812–1902), Tiffany & Companyn perustaja
**Louis Comfort Tiffany (1848–1933), lyijylasitaiteilija ja korusuunnittelija, Charles Lewis Tiffanyn poika
**Dorothy Burlingham-Tiffany (1891–1979), psykoanalyytikko, Louis Comfort Tiffanyn tytär
**Charles Comfort Tiffany (1829–1907), pappi Tiffanyiden serkku
**Joseph Burr Tiffany, Charles Lewis Tiffanyn veljenpoika, suunnittelija
*Carrie Tiffany (s. 1965), australialainen kirjailija
*George Sylvester Tiffany (1805–1856), kanadalainen juristi
*John Kerr Tiffany (1842–1897), 
*Robert Tiffany (1942–1993), brittiläinen sairaanhoitaja
*Stanley Tiffany (1908–1971), Englannin työväenpuolueeseen kuuluva poliitikko, parlamentin jäsen
Kylmä tila

**Kylmä tila** oli vuonna 1945 säädetyn maanhankintalain mukainen asutustila, jolla ei ollut kunnollisia rakennuksia. Kylmän tilan maanviljelykseen tarkoitetusta maa-alasta sai enintään 10 prosenttia olla aiemmin raivattua. Tilan asukkaille voitiin myöntää valtion varoista uudistilan perustamispalkkiota. Maanhankintalain mukaisen asutustoiminnan tarkoituksena oli viljelys- ja metsämaan hankinta siirtoväelle, sotainvalideille, sotaleskille, sotaorvoille, perheellisille rintamamiehille sekä ansiomahdollisuutensa menettäneille maataloustyöntekijöille ja maanvuokraajille. Asutustoimintaan tarvittavaa maata hankittiin sekä ostamalla että laajoilla pakkolunastuksilla. Perustamispalkkioiden lisäksi valtio lainoitti asutettavia ihmisiä ja suoritutti tiloilla  muun muassa koneellista raivaustyötä.

## Lähteet
Cold Cold Ground

**Cold Cold Ground** oli vuosina 2004–2014 toiminut helsinkiläinen industrial punk -yhtye. Yhtye tuli tunnetuksi muun muassa jänisnaamariin pukeutuvasta kitarististaan. Uransa alkuaikoina yhtye julkaisi kolme omakustanne-EP:tä. Vuonna 2010 yhtye julkaisi debyyttialbuminsa *This Side Of Depravity* Osasto-A Recordsin kautta. Keväällä 2011 saksalainen Danse Macabre Records julkaisi levyn myös muualla Euroopassa.
## Jäsenet
### Nykyiset

* Hauptmann D: laulu, ohjelmointi (2004–2014)
* Mr. Bunny: kitara, ohjelmointi (2004–2014)
* NooZ: basso (2004–2014)
* Hoker Dine: rummut (2010–2014)

### Entiset

* John Paul Jr: rummut ja sämpläys (2004–2006)
* Henrica: rummut (2006)
* Monsieur Beau: rummut (2007–2010)
* Kunt: perkussiot (2011–2012)

## Tuotanto
### Albumit
* 
* 

### Singlet

* 
* 
* 
* 

### EP:t

* 
* 
* 

### Musiikkivideot

* ”Warden”
* ”You Will Break”
* ”Model Citizen”
* ”Tourist”
* ”Welcome to Hell”

## Aiheesta muualla

* Yhtyeen kotisivut
* MySpace
*
NFT MSI-3100

**NFT MSI-3100** on taistelunjohtojärjestelmä, joka koostuu kahdesta KMC 9000 pääteasemasta. Pääteasemien välillä on Budos väylä, jonka kautta ne välittävät tilannekuvaa toisilleen. Järjestelmään ei kuulu varsinaista tulenkäyttöjärjestelmää, mutta kaikkiin järjestelmään liitettyihin asejärjestelmiin tulee kuulua tulenkäytönhallinta. Järjestelmä kykenee käsittelemään 99 itse lisättyä maalia ja 48 linkin kautta saatua maalia.

Pääteasemista toinen on tarkoitettu taktiseen johtamiseen ja toinen asejärjestelmien hallintaan. Maalien seuranta voi olla manuaalista tai automaattista. Manuaalinen järjestelmä mahdollistaa tiedon lisäämisen saatuihin tietoihin. Automaattisessa  järjestelmässä REX II dataplotteri lisää tutkalta saadun tiedon näyttöön. Kumpaankin pääteasemaan kuuluu kaksi KS500 tietokonetta, joista toinen on käytönhallintaa varten ja toinen tehtävän hallintaa varten. Lisäksi järjestelmään kuuluu KS 800 tietokone datan esikäsittelyä varten. Asejärjestelmien hallinnan päätteeseen on liitetty tietokone Terne sukellusveneidentorjuntaheittimen käyttöä varten ja taktisen johtamisen näytön kautta hallitaan merimaali- ja ilmamaalien ammunta.

Järjestelmä on asennettu ensimmäisen kerran Norjan laivaston Oslo-luokan fregattiin helmikuussa 1987.
Antti Hänninen (kitaristi)

**Antti Hänninen** on suomalaisen power metal -yhtye Cardiantin kitaristi, säveltäjä, sanoittaja ja perustajajäsen. Hän käyttää Fender Stratocaster- ja Gibson Les Paul -kitaroita. Hän on ollut myös Ignis Fatuss-yhtyeessä kosketinsoittajana.  

## Lähteet
Fatež

**Fatež** () on kaupunki Kurskin alueella Venäjällä. Se sijaitsee Usožajoen varrella 45 kilometriä Kurskista pohjoiseen. Kaupunki on Fatežin piirin keskus. Sen kautta kulkee Moskovan ja Simferopolin välinen M2-valtatie. Asukkaita on runsas 5&nbsp;000 henkeä (vuonna 2010).

 
 
Paikkakunta on saanut alkunsa 1600-luvulla syntyneestä kylästä. Vuonna 1779 tai 1790 siitä tuli kaupunki ja Kurskin lääniin kuuluneen kihlakunnan keskus. Nykyään Fatežissa toimii lähinnä elintarviketeollisuutta. Nähtävyyksiin kuuluu kotiseutumuseo ja vuonna 1800 rakennettu Tihvinän jumalanäidin ikonin kirkko. Kaupungista on kotoisin säveltäjä Georgi Sviridov.

## Lähteet

## Aiheesta muualla
Aamiainen Tiffanylla

**Aamiainen Tiffanylla** (*Breakfast at Tiffany’s*) on Truman Capoten kirja vuodelta 1958. Suomeksi teos ilmestyi vuonna 1967 Tammen kustantamana. Suomennostyön tekivät Inkeri Hämäläinen ja Kristiina Kivivuori.

Blake Edwards ohjasi kirjan pohjalta samannimisen elokuvan, joka sai ensi-iltansa vuonna 1961.

## Tausta

Kirjan päähenkilön persoonan esikuvaksi on väitetty useita henkilöitä, kuten Oona O’Neill. Toinen esimerkki on New Yorkin seurapiireissä liikkunut Carol Marcus, joka avioitui kirjailija William Saroyanin kanssa (kahdesti) ja myöhemmin näyttelijä Walter Matthaun kanssa.

## Lähteet
Perry Vilenius

**Kari "Perry" Vilenius** (s. 1963) on muusikko, joka on ollut perustamassa yhtyeitä Cadgers ja Järjestyshäiriöhc-82 sekä on soittanut niissä. Järjestyshäiriön hajoamisen jälkeen hän siirtyi Riistettyihin soittamaan kitaraa. Hän on soittanut Pyhissä nukeissa, Nukeissa ja kokoonpanossa Chezz (Calle Hyötynen – laulu, Timpa Laine – basso, Perry – kitara ja Stydy – rummut).
Jesse Miettinen

**Jesse Miettinen**  (s. 22. huhtikuuta 1990 Kuopio) on suomalainen jalkapalloilija ja naprapaatti.  

Miettinen edusti Ykkösessä pelannutta FC KooTeePeetä kausina 2011–2013. Hänen aiemmat seuransa ovat olleet Kuopion Palloseura ja PK-37.

Juniorina hän on saavuttanut B-poikien SM-kultaa 2007, A-poikien SM-pronssia 2008 ja 2009.

## Lähteet
Meier

**Meier** voi tarkoittaa seuraavia:

* Meier, eräs noppapeli
* Meier, seuraavien henkilöiden sukunimi:
** Alexander Meier (s. 1983), saksalainen jalkapalloilija
** Billy Meier (s. 1937), sveitsiläinen ufotutkija
** Christian Meier (s. 1970), perulais-venezuelalainen näyttelijä ja laulaja
** Christine Meier (s. 1986), sveitsiläinen jääkiekkoilija
** Dieter Meier (s. 1945), sveitsiläinen muusikko
** Gustav Meier (1929–2016), sveitsiläis-yhdysvaltalainen kapellimestari ja orkesterinjohdon opettaja
** Julius Meier-Graefe (1867–1935), saksalainen taidehistorioitsija
** Kurt Meier (s. 1962), sveitsiläinen rattikelkkailija
** Marita Meier-Koch (s. 1957), saksalainen pikajuoksija ja olympiavoittaja
** Michael Meier (1928–2022), saksalais-uusiguinealainen katolinen arkkipiispa
** Norbert Meier (s. 1958), saksalainen jalkapalloilija ja valmentaja
** Pascal Meier (s. 1990), sveitsiläinen salibandymaalivahti
** Petra Meier (o.s. Felke, s. 1959), itäsaksalainen keihäänheittäjä ja olympiavoittaja
** Richard Meier (s. 1934), yhdysvaltalainen arkkitehti
** Robert Meier (1897-2007), saksalainen ensimmäisen maailmansodan veteraani
** Sarah Meier (s. 1984), sveitsiläinen taitoluistelija
** Sid Meier (s. 1954), tietokonepelisuunnittelija ja ohjelmoija
** Timo Meier (s. 1996), sveitsiläinen jääkiekkoilija
** Waltraud Meier (s. 1956), saksalainen ooppera- ja konserttilaulaja.

## Katso myös

* Meyer
Münchner Kindl

**Münchner Kindl** () on Münchenin kaupungin vaakunakuva. Se mainittiin ensimmäisen kerran kaupungin tilikirjoissa uuden vaakunan oston yhteydessä vuonna 1726. 1700-luvulla vaakunan alkuperin aikuista munkkia alettiin kuvaamaan lapsenomaisemmin osittain kristinuskon lapsivapahtajan vaikutuksesta.

Vaakunan munkinkaapu on benediktiiniläistyylinen, mutta sitä ei voida tarkkaan sijoittaa mihinkään sääntökuntaan. 1880-luvulta lähtien Münchner Kindlä on kuvattu maallistuneesti käsissään oluttuoppi ja retiisi.

## Lähteet

## Aiheesta muualla
Cleveland Brown junior

**Cleveland Brown junior** (14-vuotias) on Cleveland Brownin poika televisiosarjoissa Family Guy ja The Cleveland Show, joissa hahmon äänenä on Kevin Michael Richardson. Hän on koulukiusattu painonsa ja omituisuuksiensa takia. Hänellä on pehmoleluna leopardi nimeltä Larry the Leopard, jonka hän kuvittelee elävän. Jopa hänen oma isänsä on hänelle ilkeä, varsinkin humalassa. Cleveland Brown junior pohtii usein rasismia ja muita vakavia asioita. Cleveland jr oli aluksi laiha, energinen ja hyvä minigolfissa.

## Luonne
Toisin kuin Family Guyssa, The Cleveland Show’ssa Cleveland on viisas, rauhallinen, ylipainoinen ja vähän lapsellinen.

## Ulkonäkö
Cleveland on lihava ja silmälasipäinen. Hänellä (kuten piirroshahmoilla yleensä) on aina sama punainen paita ja siniset housut.

## Lähteet
Pyöli (Somero)

**Pyöli** on kylä ja postinumeroalue (31530 Pyöli) Somerolla. Kylän väkiluku vuonna 2011 oli 69, mikä teki siitä Someron kylistä väkiluvultaan 30. suurimman yhdessä Ruunalan kanssa. Pyölin  naapurikyliä Somerolla ovat Sillanpää ja Pitkäjärvi lännessä, Kärilä etelässä, Lahti idässä sekä Sylvänä, Ollila ja Paltta koillisessa. Ypäjän puolella rajanaapurina on Palikkala. Pohjoisosat kylästä kuuluvat Lehtimäenkulman kulmakuntaan.

## Sijainti ja palvelut
Pyölin kylä sijaitsee Hämeen Härkätien (yhdystie 2810) varrella, Someron keskustaajamasta noin 10 kilometriä Kosken suuntaan ja rajautuu etelässä Paimionjoen vesistöön. Kylän keskustassa Lahden ja Pyölin kylien rajalla toimi vuosina 1917-1997 Lahden koulu. Vuosina 1997-2013 se oli yhdistettynä Pitkäjärven koulun kanssa Lahti-Pitkäjärven kouluksi, jonka  1–2 luokat olivat Lahden ja 3-6 luokat Pitkäjärven koululla. Vuoden 2014 alusta koulun koko opetus siirrettiin Pitkäjärvelle. Aiemmin Pyölissä on ollut myös kauppa ja posti. Lehtimäenkulmalla Pyölin kylän pohjoisosassa toimi oma kansakoulu vuosina 1926–1971.

## Historia
Historiallisesti Pyölin kylä on ollut samaa isonjaon jakokuntaa viereisen Lahden kylän kanssa, johon nähden se lienee myöhemmin asutettu tytärkylä, mihin myös nimen *Pyöli* on tulkittu viittaavan. Aiemmin samaan jakokuntaan arvellaan kuuluneen myös joen eteläpuolisten Kärilän Ryhdän ja Kimalan kylien.

Kylän vanhoja taloja ovat olleet Oikia ja Väärä, joista Väärä jaettiin vuonna 1804 Yli- ja Ali-Väärälään. Isossajaossa perustettu uudistalo on Lehtimäki Lehtimäenkulmalla kylän pohjoisosassa.

## Rakennettu kulttuuriympäristö
Pyölin kylän taloista vanhalla kylätontilla edelleen sijaitseva Alitalo eli Ali-Väärälä, jonka päärakennus on vuodelta 1885, on maisemallisesti ja paikallishistoriallisesti merkittävä.

Vuonna 1874 nykyiselle paikalleen noin kilometri kylätontista pohjoiseen siirretty Oikia, jonka päärakennuksen vanhin osa on perimätiedon mukaan 1760-luvulta, muodostaa rakennus- ja paikallishistoriallisesti ja maisemallisesti erittäin merkittävän kokonaisuuden.

Lehtimäen uudistalon rakennukset ovat sijainneet alun perin nykyisen Lehtimäen koulun paikalla, josta ne on siirretty nykyiselle paikalleen noin vuonna 1825, ja myös ne muodostavat maisemallisesti ja paikallishistoriallisesti arvokkaan kokonaisuuden. Lehtimäen nykyinen päärakennus on perimätiedon mukaan vuodelta 1834.

Myös vuonna 1929 rakennettu kaksikerroksinen, vuonna 1929 rakennettu, 2000-luvulla yksityisomistuksessa oleva Lehtimäen koulu on maisemallisesti merkittävä.

## Lähteet
* 
### Viitteet
Vale-luokka (tykkivene)

**Vale-luokka** oli Norjan laivaston viiden 2. luokan tykkiveneen muodostama alusluokka, jonka alukset valmistettiin vuosina 1874-1878. Alukset olivat pieniä ja ketteriä. Niiden aseistuksena oli yksi isohko suusta ladattava tykki sekä muutama pienempi tykki itsepuolustukseksi.

Hieman ennen ensimmäistä maailmansotaa vuosina 1911-1912 alukset muutettiin miinalaivoiksi. Muutostöiden aikana niiden raskas tykki korvattiin uudenaikaisemmalla 150 mm tai 120 mm takaaladattavalla tykillä. Lisäksi *Vidarin* ja *Norin* yhden naulan (37 mm) tykit korvattiin tehokkaammilla 47 millimetrin tykeillä. Raskaiden tykkien poiston jälkeen aluksille kyettiin kuormaamaan 50 miinaa.

Alukset olivat edelleen palveluksessa Saksan hyökätessä Norjaan huhtikuussa 1940 ja Norjan meri-ilmavoimien upottamaa *Ulleria* lukuun ottamatta ne viettivät sodan Saksan laivastossa. Sodan päätyttyä alukset palautettiin Norjalla ja ne romutettiin.

## Alukset

## Lähteet
*
*
*

### Viitteet
Pyöli

**Pyöli** (ruotsin sanasta *böle*) on sana, joka voi Suomessa esiintyä paikannimissä sekä yksinään että nimen osana ja joskus myös yleisnimen osana.

## Yleisnimen osana
* autiopyöli, historiantutkimuksessa asumaton mutta verolle pantu, kylien ulkopuolinen maakappale Suomessa ja Ruotsissa

## Paikannimenä
* Pyöli (), kylä Espoossa
* Pyöli (, kylä Kaarinassa
* Pyöli, kylä Karjalohjalla
* Pyöli, kylä Kustavissa
* Pyöli, kylä Lokalahdella Uudessakaupungissa
* Pyöli, kylä Muurlassa Salossa
* Pyöli, kylä Naantalissa aiemmassa Naantalin maalaiskunnassa
* Pyöli (), kylä Paimiossa
* Pyöli, kylä, postinumeroalue ja kyläkeskus Somerolla
* Pyöli, kylä Vehkalahdella, ()
* Pyöli, kylä Vehmaalla

## Paikannimen osana
* Lasikylä (vanhalta nimeltään *[[Hidoisenpyöli]]*), kylä (vir.) Kiikalassa 

## Katso myös
* Böle
Jou jou

**Jou jou** on suomalaisen rap-artisti Asan, *Asa Masa* -nimellä julkaisema, kuudes studioalbumi. Albumi julkaistiin 23. helmikuuta 2011 Asan oman levy-yhtiön Roihis Musikan kautta. Se julkaistiin CD:nä ja vinyylinä.

## Taustaa
Levyn taustalla vaikuttaa myös Uusi Fantasia-yhtyeestä tuttu DJPP. Albumin ensimmäinen kappale "Hip hop hurraa" julkaistiin tammikuun lopulla 2011. Kappaleesta on julkaistu myös musiikkivideo. Albumi sijoittui ilmestyttyään Suomen virallisen listan toiselle sijalle (9/2011). *[[Rumba (lehti)|Rumban]]* listalla sijoitus oli ensimmäinen sija. Kesäkuun alussa 2011 julkaistiin albumilta toinen musiikkivideo kappaleesta "Iso Pete".

## Kappaleet
# 
#* pohja: DJPP ja Polarsoul
#* basso: Rasmoose
#* mandoliini: Puppa J
#* perkussiot, virveli ja sormipiano: Juho Viljanen
# 
#* pohja: DJPP
#* kellopeli, lelut ja intron viulut: Dyny Helminen
#* viulu ja laulu: Paula Vesala
#* tuuba ja pasuuna: Juho Viljanen
#* basso: Lauri Porra
# 
#* pohja: DJPP
#* ghettokontra: Lauri Porra
#* pasuuna: Erno Haukkala
#* busuki: Josafat
# 
#* pohja: DJPP ja Tupla-A
#* biitboksi: Kosola
#* andalusialainen mandole ja erhu: Lauri Porra
#* kantele, sello ja ukulele: Dyny Helminen
# 
#* pohja: DJPP
#* pasuuna: Juho Viljanen
#* sello ja ukulele: Tuukka Helminen
#* skrätsit: Polarsoul
#* sisältää samplen Östblocket -yhtyeen kappaleesta "Koh i noor"
# 
#* pohja: DJPP
#* viulu: Dyny Helminen
#* tuuba ja pasuuna: Juho Viljanen
#* charango: Lauri Porra
#* laulu: Kerttu ja Hilkka
#* skrätsit: Polarsoul
# 
#* pohja: DJPP
#* ukulele, munniharppu, huuliharppu ja nokkahuilu: Dyny Helminen
#* basso: Lauri Porra
#* skrätsit: Polarsoul
# 
#* pohja: Toni Heinonen ja DJPP
# 
#* pohja: DJPP
#* basso ja erhu: Lauri Porra
#* beatbox: Kosola
#* busuki: Josafat
# 
#* pohja: DJPP
#* sello, ukulele, guitalele, kantele ja melodika: Dyny Helminen
#* laulu: DJPP ja Mehdi Mehiläinen
# 
#* pohja: DJPP, Vakiosäätäjä ja Tupla-A
#* viulu: Ville Aaltonen
#* laulu: DJPP
#* pasuuna ja perkussiot: Juho Viljanen

## Arvostelut
* Helsingin Sanomat: 
* Keskisuomalainen: *positiivinen*
* Rumba: 
* Soundi: 

## Lähteet

## Aiheesta muualla
*
Symfonia

__NOTOC__
**Symfonia** oli monikansallinen power metal -yhtye, jonka kitaristi Timo Tolkki kokosi vuonna 2010.

Tolkin ohella yhtyeeseen kuuluivat liittymisjärjestyksessä laulaja Andre Matos, basisti Jari Kainulainen, rumpali Uli Kusch ja kosketinsoittaja Mikko Härkin. Jäsenet ovat tunnettuja muun muassa yhtyeistä Angra, Helloween, Sonata Arctica ja Stratovarius, joten kyseessä oli eräänlainen superyhtye. Yhtyeen perustamishetkellä kaikki jäsenet asuivat Pohjoismaissa.

Yhtye teki Aasian mantereen kattavan levytyssopimuksen japanilaisen Marqueen Avalon-levymerkin kanssa ja aloitti esikoisalbuminsa äänittämisen marraskuussa 2010. Muualla maailmassa yhtyeellä on jakelusopimus Edelin kanssa. Esikoisalbumi *In Paradisum* ilmestyi Japanissa 23. maaliskuuta ja muualla 1. huhtikuuta 2011. Yhtyeen ensiesiintyminen oli Helsingin Finnish Metal Expossa 18. helmikuuta 2011.

5. joulukuuta 2011 Timo Tolkki julkaisi ilmoituksen omalla Facebook -sivustollaan, että bändi lopettaa erimielisyyksien ja huonon menestyksen vuoksi.

## Jäsenet

* Mikko Härkin – kosketinsoittimet
* Jari Kainulainen – basso
* Andre Matos – laulu
* Timo Tolkki – kitara
* Uli Kusch – rummut

## Julkaisut

* *[[In Paradisum]]* (2011)

## Lähteet

## Aiheesta muualla

* Yhtyeen sivusto
Alexa Internet

**Alexa Internet Inc.** oli vuonna 1996 perustettu yhdysvaltalainen yritys, joka on kehittänyt Alexa.com-verkkoliikenteen kävijäseurantaohjelmiston. Yritys on ollut vuodesta 1999 Amazon.comin tytäryhtiö. Alexan pääkonttori sijaitsee Kalifornian osavaltiossa, San Franciscossa.

Joulukuussa 2021 Amazon kertoi sulkevansa Alexa.com-sivuston 1. toukokuuta 2022. Jo 8. joulukuuta 2021 lähtien sivuston hakupalvelu rajattiin ainoastaan tilaaja-asiakkaille. 

## Historia
Alexan perustaja Brewster Kahle nimesi sivuston Egyptissä sijainneen Aleksandrian kirjaston mukaan. Alexa lahjoitti Yhdysvaltain kongressin kirjastolle kaksi teratavua arkistoituja internet-sivuja.

Symantec Corporation pitää Alexa toolbaria trackwarena, kun taas McAfee luokittelee sen adwareksi.

## Lähteet

## Aiheesta muualla
* About Alexa Internet
Gypsy Joker

**Gypsy Joker MC** (**GJMC**) tai ** Gypsy Jokers** on rikollinen moottoripyöräkerho, joka perustettiin San Franciscossa, Kaliforniassa 1. huhtikuuta vuonna 1956. Se on yksi kaikkein tunnetuimmista ja väkivaltaisimmista moottoripyöräjengeistä Yhdysvalloissa ja Australiassa.
Elokuvajournalistit

**Elokuvajournalistit ry** oli vuonna 1944 perustettu Helsingin aikakaus- ja päivälehtien elokuvatoimittajien perustamana yhdistys. Se hajosi sisäisiin ristiriitoihin vuonna 1962. Myöhemmin osa sen entisistä jäsenistä perusti Filmiaura-yhdistyksen. Yhdistys oli tunnettu vuosittaisten elokuva-alan Jussi-patsaiden jakamisesta.

## Historia

Elokuvajournalistit syntyi toimittaja Tapio Vilpposen aloitteesta helsinkiläisten elokuvatoimittajien yhteiseksi yhdistykseksi. Sen perustamispäiväksi tuli 16. syyskuuta 1944. Ensimmäisessä kokouksessa paikalla olivat Vilpposen lisäksi toimittajat Toini Aaltonen, Annikki Arni, Ainoa Aurela-Laaksonen, Raoul af Hällström, Hans Kutter, Olavi Linnus, Toini Pyykkö-Vilppunen, Salama Simonen-Hirvonen ja Paula Talaskivi.

Yhdistyksen erääksi päätarkoitukseksi tuli alusta alkaen tunnustuspalkintojen jakaminen kotimaisten elokuvien parhaille vuosittaisille saavutuksille. Vilpposen aloitteesta yhdistys otti mallia yhdysvaltalaisesta Oscar-palkinnosta. Palkinnon nimeksi ehdotettiin aluksi *Aino-patsasta*. Lopulta se sai nimensä kahteen kertaan kuvatun, 1925 ja 1936, *[[Pohjalaisia (näytelmä)|Pohjalaisia]]* elokuvan miespäähenkilön Jussin mukaan. Ensimmäiset Jussi-patsaat jaettiin Helsingin ravintola Adlonissa 16. marraskuuta 1944.

Elokuvajournalistien yhdistys alkoi riitaantua sisäisesti 1950-luvun lopulta lähtien. Syynä oli uuden ja vanhan sukupolven väliset ristiriidat elokuvajournalismin tehtävästä. Riidat johtivat yhdistyksen lamaantumiseen vuonna 1961. Vanhempi sukupolvi kärsi äänestyksessä tappion ja irtisanoutui yhdistyksen toiminnasta. Lopulta yhdistyi lopetti kevättalvella 1962. Toukokuuksi suunniteltu patsaiden jakotilaisuus jäi pitämättä. Seuraavan vuoden keväällä Jussi-patsaita ryhtyi jakamaan vanhemman sukupolven perustama Filmiaura-yhdistys. 

## Puheenjohtajat

## Lähteet
### Kirjat
* 
* 

### Viitteet
Frinton-on-Sea

**Frinton-on-Sea** on noin  asukkaan merikaupunki Essexin kreivikunnassa, Itä-Englannissa. Se kuuluu Frinton and Waltonin kuntaan ja Tendringin hallintopiiriin.

Kaupungissa on  metriä pitkä hiekkaranta ja siellä on mahdollisuus uimiseen, purjehdukseen ja purjelautailuun. Ranta rajoittuu kävelykatuun, jonka varrella on lukuisia rantavajoja.

## Uskonto
Frinton-on-Seassä on kaksi anglikaanista maalaiskuntakirkkoa: St Mary the Virgin -kirkko sekä Magdalan Marian kirkko, joka rakennettiin vuonna 1928. Kaupungissa on myös metodismikirkko, vapaakirkko, kristillisen tieteen sali ja roomalaiskatolinen kirkko. Lisäksi Frinton-on-Seassä on nunnaluostari, jonka nunnat perustivat St Philomenan yksityiskoulun 4-11-vuotiaille.

## Lähteet

## Aiheesta muualla

* Frinton-on-Sea:n epävirallinen sivusto
* Frinton Golf Club
Killzone 3

**Killzone 3** on Guerrilla Gamesin kehittämä ja Sony Computer Entertainmentin julkaisema ensimmäisen persoonan ammuntapeli. Peli julkaistiin PlayStation 3:lle helmikuussa 2011.

Peli on muistuttaa paljon edeltäjäänsä *[[Killzone 2|Killzone 2:ta]]*. Muutoksia ovat kuitenkin esimerkiksi uudet lähitaisteluliikkeet ja parempi grafiikka. Pelin voi läpäistä myös kaksinpelinä, ja mukana on myös verkkomoninpeli.

Pelissä voi käyttää apuna PlayStation Move -ohjainta.

## Aiheesta muualla
*
Juhani Lokki

**Olli Juhani Lokki** (s. 7. heinäkuuta 1943 Helsinki) on suomalainen biologi, tietokirjailija ja hallintomies.

Juhani Lokki kirjoitti ylioppilaaksi Helsingin Suomalaisesta Yhteiskoulusta (SYK) vuonna 1962. Hän väitteli Helsingin yliopistossa filosofian tohtoriksi 1976 partenogeneettisten hyönteisten genetiikkaa käsitelleellä väitöskirjalla. Lokki opetti yliopistossa perinnöllisyystiedettä ja toimi sen jälkeen Akateemisen kirjakaupan johtajana 1986–1992 ja Suomen tietokirjailijat ry:n toiminnanjohtajana 1992–1997. Vuosina 1998–2010 hän oli Luonnontieteellisen keskusmuseon johtaja. Lokki toimi myös Lintutieto Oy -kustantamon toimitusjohtajana vuodesta 1979.

Lokki toimi ylioppilastutkintolautakunnan puheenjohtajana vuosina 2007–2012 ja oli lautakunnan varsinainen jäsen vuodesta 2001 alkaen.

Lokki on julkaissut ja toimittanut lukuisia biologian alan tietokirjoja. Hän on saanut valtion tiedonjulkistamispalkinnon 1983 ja useita muita tietokirjapalkintoja. Hän on toiminut laajasti eri luottamustehtävissä ja asiantuntijaelimissä yliopisto-, kulttuuri- ja kustannusalalla. Hän on Suomen tiedeakatemian jäsen. Lokilla on viisi poikaa.

## Teoksia
* *Euroopan lintuopas*, yhdessä Kari Vepsäläisen kanssa (1972, 1981 ja 1987)
* *Evoluutio ja populaatiot*, yhdessä Anssi Sauran ja Peter Tigerstedtin kanssa (1986)
* *Taiteilijaveljekset von Wright – Suomen kauneimmat lintumaalaukset*, yhdessä Anto Leikolan ja Torsten Stjernbergin kanssa  (1986)
* *Cytology and Evolution in Parthenogenesis*, yhdessä Esko Suomalaisen ja Anssi Sauran kanssa (1987)
* *Suomen ja Pohjolan linnut*, yhdessä Jörgen Palmgrenin kanssa (1990, 1997)
* *Otavan lintutieto* (toim.) (1993, 2000)
* *Kotimaan linnut*, yhdessä Pertti Koskimiehen kanssa (1996, 2000)
* *Magnus von Wright, dagbok 1824–1834*, useita kirjoittajia (1996)
* *Magnus von Wright, dagbok 1835–1840*, useita kirjoittajia (1997)
* *Suomen linnut - CD-Facta*, useita kirjoittajia (1997, 2002)
* *Magnus von Wright, dagbok 1841–1849*, useita kirjoittajia (1999)
* *Magnus von Wright, dagbok 1850–1862*, useita kirjoittajia (2001)
* *Von Wright-veljesten linnut*, Anto Leikolan ja Torsten Stjernbergin kanssa (2003)
* *Kaunis kotimaa I–IV* (päätoim.) (1995–1995)
* *Suomen eläimet I–V* (päätoim.) (1996–1998)
* *Maailman eläimet – linnut* (päätoim.) (1999)
* *Sveriges djur 1–4* (päätoim.) (2001–2002)
* *Världens djur 1–4* (päätoim.) (2001–2002)
* *Luonnontarkkailijan kirja* (2005)
* *Maailman lintujen suomenkieliset nimet*, useita kirjoittajia, 2. uud. p. (2006).

## Lähteet
* *Kuka kukin on 2009*, Helsinki Otava 2008. 

### Viitteet
Megan Taylor

**Megan Olwen Devenish Ellis** (ent. **Mandeville**, o.s. **Taylor**, 25. lokakuuta 1920 Rochdale – 23. heinäkuuta 1993) oli brittiläinen taitoluistelija ja maailmanmestari.

Taylor voitti naisten yksinluistelun maailmanmestaruuden vuosina 1938 ja 1939. Lisäksi hän saavutti urheilu-urallaan kolme MM-hopeaa, kolme EM-hopeaa (hävisi joka kerta maannaiselleen Cecilia Colledgelle) ja yhden EM-pronssin. Talviolympialaisiin Taylor osallistui kerran: Lake Placidissa 1932 Sonja Henien voittamassa kisassa hänen sijoituksensa oli seitsemäs. Kyseisissä olympialaisissa 11-vuotiaasta Colledgesta tuli kaikkien aikojen nuorin naisurheilija olympiakisoissa ja nuorin urheilija talviolympialaisissa. Taylorista tuli kyseisten kategorioiden toiseksi nuorin urheilija, sillä hän oli 34 päivää Colledgea vanhempi.

Henien lopetettua Colledge ja Taylor hallitsivat naisten yksinluistelua toiseen maailmansotaan asti. Kilpauransa lopetettuaan Taylor siirtyi luistelemaan näytöksissä.

## Lähteet
* Megan Taylor – Sports Reference LLC.  

### Viitteet
Haakonsvern

**Haakonsvern** (*Haakonsvern orlogsstasjon*, lyh. HOS) on Norjan laivaston päätukikohta, joka sijaitsee Mathopenissa Bergenin kunnassa noin kahdeksan kilometriä kaupungin keskustasta lounaaseen. Haakonsvern on Pohjoismaiden suurin laivastotukikohta. Siellä on noin 5&nbsp;400 työntekijää asevelvollisina, upseereina ja siviilityöntekijöinä.

Tukikohta perustettiin vuonna 1962, jolloin laivaston toiminnot siirtyivät Oslovuonon Hortenista Bergeniin. Haakonsvern on lähes kaikkien Norjan laivaston alusten tukikohta, ja siellä käy usein myös Naton aluksia. Haakonsvernissa on Norjan laivaston koulutuskeskus (KNM Tordenskjold), ja siellä on myös korjaus- ja huoltopalvelut sekä maanalainen telakka, johon mahtuu fregatti.

## Lähteet

## Aiheesta muualla
*Haakonsvernin sivusto
Makedonian kansanäänestys itsenäisyydestä 1991

**Makedonian kansanäänestys itsenäisyydestä** oli Pohjois-Makedoniassa eli tuolloisessa Makedonian tasavallassa 8. syyskuuta 1991 pidetty kansanäänestys siitä, pitäisikö alueen jäädä osaksi Jugoslavian sosialistista liittotasavaltaa vai itsenäistyä. Kansanäänestys johti Makedonian tasavallan itsenäistymiseen.

## Tulokset
Kansanäänestyksen tulokset olivat:
#**Puolesta:** 1,079,308 (95.26%)
#**Vastaan:** 39,639 (3.50%)
#**Hylätyt äänet:** 13,648 (1.20%)
Eron hetki on kaunis

**Eron hetki on kaunis** on suomalaisen Henry Theelin kokoelma-albumi vuodelta 2002.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
#
Färsaarten kansanäänestys itsenäisyydestä 1946

**Färsaarten kansanäänestys itsenäisyydestä** oli Färsaarilla 14. syyskuuta 1946 pidetty kansanäänestys siitä, pitäisikö alueen jäädä osaksi Tanskaa vai itsenäistyä. Kansanäänestyksen tuloksena itsenäistyminen voitti, ja Färsaaret julistautui itsenäiseksi 18. syyskuuta.

## Tausta
Natsien miehitettyä Manner-Tanskan britit aloittivat vuonna 1940 operaatio Valentinen ja miehittivät Färsaaret, jottei Natsi-Saksa tekisi samaa. Brittimiehityksen aikana Färsaarten parlamentti ja tanskalainen hallintoasiamies pitivät valtaa saarilla ja Färsaaret hallinnoivat käytännössä itse itseään. Britit sen sijaan tunnustivat Färsaarten lipun virallisesti erottaakseen färsaarelaiset alukset vihollisista. Brittimiehitystä kesti aina vuoteen 1945 asti.

Färsaarten kansanpuolue oli pyrkinyt saamaan kansanäänestykseen mukaan kolmannen vaihtoehdon, jossa Färsaaret olisi itsenäistynyt, mutta liittynyt persoonaunioniin Tanskan kanssa (kuten Islannin kuningaskunta). Koska tätä vaihtoehtoa ei saatu mukaan, puolue kehotti kannattajiaan tärvelemään äänestyslipukkeensa. Myös osa sosiaalidemokraateista kannusti samaan, mutta siksi, että he kannattivat ''status quota''.

Kansanäänestyksessä äänestäjille annettiin kaksi vaihtoehtoa, joista piti valita toinen:1) Ynskja tygum danska stjórnaruppskotið sett í gildi? 2) Ynskja tygum loysing Danmarkar og Føroya millum? ()

## Tulokset

## Reaktioita
Färsaarten parlamentin puhemies antoi itsenäisyysjulistuksen 18. syyskuuta 1946. Tanskan kuningas Kristian X ja Färsaarten parlamentin enemmistö eivät tunnustaneet tätä. Kuningas hajotti parlamentin ja uusien vaalien jälkeen itsenäisyyttä vastustavat puolueet saivat enemmistön.

Färsaaret sai silti lopulta itsehallintooikeuden 30. maaliskuuta 1948. Tämän seurauksena Färsaarten parlamentti sai lainsäädäntövallan alueen sisäisissä asioissa ja se jäi itsehallinnolliseksi osaksi Tanskan kuningaskuntaa.

## Lähteet
Aspen parkland

**Aspen parkland** on lähinnä Kanadassa sijaitseva kasvillisuusvyöhyke pohjoisen preerian ja havumetsävyöhykkeen rajalla. Siellä on aromaista heinäkasvillisuutta ja jokilaaksoissa tiheää haapa-kuusimetsää. *Aspen parkland*in päävyöhyke ulottuu Keski-Albertasta Keski-Saskatchewanin kautta keskiseen ja eteläiseen Manitobaan. Vyöhykkeen leveys on alle 500 km. Luoteis-Albertan Peace Wider Countryssä on erillinen *aspen parkland*-alue. Aspen parkland vastaa Venäjän metsäaroja. 

Alueella on lyhyet lämpimät kesät. Vuoden keskimääräinen lämpötila 15 °C ja sademäärä 400–500 millimetriä. Talvisin on pysyvä lumipeite joka sulaa vasta kesän tullessa.

## Lähteet

## Aiheesta muualla
* 
*
Sillanpää (Somero)

**Sillanpää** on kylä Somerolla. Kylän väkiluku vuonna 2011 oli 81, mikä teki siitä Someron kylistä väkiluvultaan 27. suurimman. Sillanpään naapurikyliä Somerolla ovat Pitkäjärvi lännessä, Pyöli idässä sekä Jurvala ja Kärilä etelässä. Pohjoisessa kylän alue rajautuu Ypäjän Palikkalaan.

## Sijainti ja palvelut
Sillanpään kylä sijaitsee Hämeen Härkätien varrella (yhdystie 2810) varrella, Someron keskustaajamasta noin 11 kilometriä Kosken suuntaan ja rajautuu etelässä Paimionjoen vesistöön kuuluvaan Åvikinjärveen. Suhteessa lähikyliin kylän alue jakautuu Pitkäjärven ja Pyölin postinumeroalueiden kesken ja koulua käydään Pitkäjärven koulussa Pitkäjärvellä. Kylän pohjoisosat kuuluvat Lehtimäen kulmakuntaan, jossa toimi oma kansakoulu vuosina 1926–1971. Siellä on myös Sillanpään kylän alueella Lehtilän seurantalo. Kaupallisia palveluita on 2000-luvulla saatavissa Someron keskustaajamasta. Vielä 1950-luvulla kylässä toimivat meijeri ja kauppa. Vuodesta 2010 entinen Sillanpään meijeri on toiminut näyttelytilana.

## Historia
Isossajaossa Sillanpää oli samaa jakokuntaa viereisen Pitkäjärven kylän kanssa, ja muistona tästä Pitkäjärven eteläosassa sijaitseva Reksuo luetaan edelleen pääosin Sillanpään kylään. Historialtaan Hämeen Härkätien varressa, myöhemmän Sillanpään meijerin kohdalla sijainnut Sillanpää oli 1700-luvulle asti talonpoikaistaloista koostunut kylä, jonka kaikki talot kuitenkin lopulta yhdistettiin kylän taloista vuonna 1747 muodostettuun Åvikin kartanoon. Hämeen härkätien varressa, Åvikinjärven rantaan nousseessa Åvikin kartanossa toimi vuosina 1747–1833 toimi Åvikin lasitehdas, joka oli Suomen lasitehtaista toiseksi vanhin vuosina 1681–1685 lyhyen aikaa toimineen Uudenkaupungin lasitehtaan jälkeen.

## Rakennettu ympäristö
Merkittäviä rakennetun ympäristön kohteita kylässä ovat Åvikin kartano, jonka päärakennuksen vanhin osa todennäköisesti on vuodelta 1802, sekä kivirakenteinen entinen Sillanpään meijeri, joka rakennettiin Someron Osuusmeijeriä varten vuonna 1906, ja jossa meijeritoiminta päättyi vuonna 1954.

## Katso myös
* Kuninkaankivet

## Lähteet
* 
### Viitteet

## Aiheesta muualla
*
*Haggrén, Georg: Åvik. *Teoksessa:*
Latokartanon ylioppilaskylä

**Latokartanon ylioppilaskylä** (Latokylä, Latis) on Helsingissä, Latokartanossa sijaitseva ylioppilaskylä. Latokylä tarjoaa asuntoja lukuvuoden aikana Helsingin yliopiston maatalous-metsätieteellisen tiedekunnan opiskelijoille. Kesäaikana asuntoja tarjotaan myös lyhyisiin vuokrasuhteisiin, esim. kesätöihin Helsinkiin tuleville. Kylällä on pitkät perinteet, ja ensimmäiset talot valmistuivatkin jo vuonna 1953. Viimeisimmät talot valmistuivat vuonna 1974. 

Latokylässä opiskelija-asuntoja on tarjolla kuudessa eri talossa soluissa (sekasoluissa sekä tyttö- ja poikasoluissa), yksiöissä ja kaksioissa. Kylässä on tällä hetkellä 127 soluasuntoa, 42 yksiötä ja 21 kaksiota.

Asuntoja voi hakea ylioppilaskylän toimistosta saatavien ohjeiden mukaisesti ympäri vuoden.

## Aiheesta muualla
*Latokartanon ylioppilaskylän kotisivut
Entropy Productions

**Entropy Productions** on ranskalainen itsenäinen levy-yhtiö.

## Lähteet

## Aiheesta muualla
* Yhtiön kotisivut
Tom Landry

**Thomas Wade "Tom" Landry** () oli yhdysvaltalainen amerikkalaisen jalkapallon valmentaja. Hän oli Dallas Cowboysin ensimmäinen päävalmentaja vuosina 1960–1988 sekä puolustuspelaamisen innovaattori. Landry kehitti suositun 4–3-puolustusjärjestelmän sekä ns. "flex-defence"-järjestelmän. Cowboys voitti Landryn johdolla kaksi Super Bowlia (VI, XII), viisi konferenssimestaruutta sekä 13 divisioonamestaruutta. 29 kautta kestäneellä päävalmentajaurallaan Landry voitti yhteensä 270 runkosarjaottelua ja 20 playoff-ottelua.

Texasissa kasvanut Landry pelasi NFL:ssä kulmapuolustajana New York Yankeesin ja New York Giantsin riveissä. Hänet valittiin liigan tähdistöön vuonna 1954. Peliura loppui vuotta myöhemmin ja jo peliuransa aikana valmentanut Landry siirtyi Giantsin puolustuksen koordinaattoriksi. Valmennusura oli alusta asti menestyksekäs, ja vuonna 1960 hänet valittiin toimintaansa aloittavan Dallas Cowboysin ensimmäiseksi päävalmentajaksi.   

Cowboysin päävalmentajana Landry johdatti joukkueen kahteen mestaruuteen ja oli hillityn käytöksensä vuoksi myös ihailtu ja kunnioitettu hahmo. Fedorahattua kentän laidalla käyttänyt Landry oli tunnettu hartaana kristittynä, joka opetti sunnuntaisin pyhäkoulussa. 1980-luvun puolivälin jälkeen Cowboysin menestys hiipui ja kauden 1988 päätteeksi seuran uusi omistaja Jerry Jones irtisanoi Landryn. Tom Landry kuoli leukemiaan 12. helmikuuta 2000.

Landry valittiin Pro Football Hall of Fameen vuonna 1990.
Norsunluurannikon ralli

**Norsunluurannikon ralli** eli **Bandama-ralli** (ransk. *Rallye Côte d'Ivoire – Bandama*) on Norsunluurannikolla vuosittain järjestettävä rallikilpailu. Se järjestettiin ensimmäisen kerran vuonna 1969 nimellä *Rallye de Bandama Marathon de Côte d'Ivoire*. Rallin nimi viittaa Norsunluurannikon suurimpiin kuuluvaan jokeen, Bandamaan, jonka lähistöllä ralli ajetaan. Vuonna 1980 kilpailun virallisesta nimestä poistettiin viittaus Bandama-jokeen, ja ralli tunnettiin puhtaasti Norsunluurannikon rallina (*Rallye Côte d'Ivoire*), mutta vuonna 1991 *’Bandama’* palautettiin osaksi kilpailun virallista nimeä.

Kilpailun perusti ranskalainen Jean-Claude Bertrand, jonka ajatuksena oli tehdä ranskalainen vastine Safari-rallille. Kilpailun historiassa se on kokenut useita muutoksia. Eräänä vuonna kilpailun aikataulu oli niin tiukka, että kilpailussa ei ollut yhtäkään maaliin tullutta ja palkintorahat pidätettiin. Norsunluurannikon rallin reitit olivat usein kapeita ja vetisiä viidakkoteitä, joka teki olosuhteista varsin erilaiset verrattuna Safari-ralliin.

Vuonna 1977 ralli kuului kuljettajien MM-sarjaa edeltäneeseen FIA Cupiin, ja vuosina 1977–1992 varsinaiseen MM-sarjaan, joskin vuosi 1981 oli viimeinen, kun Norsunluurannikolla kilpailtiin valmistajien MM-pisteistä. Rallin Afrikan-mestaruussarjaan kilpailu kuului paria poikkeusvuotta lukuun ottamatta vuosina 1981–1999. Se teki paluun kyseiseen sarjaan vuonna 2006, mutta pudotettiin pois kalenterista heti seuraavana vuonna. Vuodesta 2013 lähtien ralli on kuitenkin jälleen ollut osa Afrikan-mestaruussarjaa.

Eniten voittoja rallista on saavuttanut Norsunluurannikon Gary Chaynes, joka ajoi vuonna 2023 jo seitsemänteen voittoonsa. Ylivoimaisesti menestynein autonvalmistaja on ollut Mitsubishi, jonka autoilla on voitettu peräti 19 kertaa.
Suomalaisista Timo Mäkinen on voittanut kilpailun vuonna 1974 ja 1976, Hannu Mikkola vuonna 1979, Timo Salonen vuonna 1981 ja Juha Kankkunen vuonna 1985. 

## Voittajat

Lähteet:

## Lähteet

## Aiheesta muualla

* Rallin kotisivut (ranskaksi)
* Afrikan-mestaruussarjan kotisivut (englanniksi)
Jurvala

**Jurvala** on kylä Somerolla. Kylän väkiluku vuonna 2011 oli 68, mikä teki siitä Someron 47 varsinaisesta kylästä väkiluvultaan 32. suurimman. Jurvalan naapurikyliä ovat Pitkäjärvi lännessä, Sillanpää pohjoisessa, Kärilä idässä ja Kerkola etelässä. Historiallisesti Jurvala on kartanokylä, jonka koko alue on kuulunut kylässä vieläkin olemassa olevalle Jurvalan kartanolle. Pääosa kylästä kuuluu Kaurakedon kulmakuntaan, joka on yksi Someron lukuisten kartanoiden maille toisen maailmansodan jälkeen muodostuneista siirtokarjalaisten yhteisöistä.

## Sijainti ja palvelut
Kylä sijaitsee Paimionjoen vesireitin eteläpuolella noin 12 kilometriä Someron keskustaajamasta Koskelle päin. Kylän alueella toimi vuosina 1952–1992 Kaurakedon koulu  kylään kuuluvassa Kaurakedon kulmakunnassa, ja vielä 1950-luvulla kylässä olivat toiminnassa myös kauppa ja tiilitehdas. 2000-luvulla koulua käydään Pitkäjärven koulussa Pitkäjärvellä, ja kaupallisia palveluita on saatavissa Someron keskustaajamassa.

## Historia
Jurvalan talonpoikaiskylän kaikki talot yhdistettiin kartanoksi jo vuonna 1607. 1800-luvulla Jurvalan kartano oli yhdysviljelyksessä naapurikylässä Sillanpäässä sijainneen Åvikin kartanon kanssa. Vuosina 1924–1925 kartano jaettiin perinnönjaon yhteydessä kahteen osaan: Jurvalaan ja Kauraketoon. Näistä Kaurakedon omistajaksi tuli perinnönjaossa Wilhelm Haggrén, ja vuonna 1945 sen osti  vapaaehtoisella kaupalla  20 Karjalan siirtoväkeen kuuluvaa vuoksenrantalaista perhettä, jolloin tila palstoitettiin näiden kesken. Jurvalan kartano sen sijaan on pysynyt itsenäisenä viljelystilana. Sen ensimmäisenä omistajana Åvikin kartanon perinnönjaon jälkeen oli jakoa toimittanut maanmittausinsinööri H. P. Kulhia, ja vuonna 1927 tilan osti Väinö Aarikka, jonka suvulla tila on edelleen.

## Tunnettuja jurvalalaisia
Tunnettuihin jurvalalaisiin kuuluu korutaiteilija Kaija Aarikka, jonka lapsuudenkoti oli Jurvalan kartano.

## Lähteet
* 
*
### Viitteet

## Aiheesta muualla
*